text: সঞ্জু বিশ্বনাথ স্যামসন (; জন্ম: ১১ নভেম্বর ১৯৯৪) হলেন একজন ভারতীয় ক্রিকেটার। তিনি ঘরোয়া ক্রিকেটে কেরল ক্রিকেট দলের প্রতিনিধিত্ব করেন। তিনি দ্বিতীয় সর্বকনিষ্ঠ খেলোয়াড় হিসেবে আইপিএল এবং চ্যাম্পিয়ন্স লীগ টুয়েন্টি২০তে একটি হাফ সেঞ্চুরি করেন। ২০১৩ সালের ২৯ এপ্রিল ১৮ বছর বয়সে রাজস্থান রয়্যালসের হয়ে রয়্যাল চ্যালেঞ্জার্স ব্যাঙ্গালোরের বিপক্ষে এই কৃতিত্ব অর্জন করেন। তিনি অস্ট্রেলিয়ায় অনুষ্ঠিত ২০১৩ শীর্ষ শেষ অনূর্ধ্ব-১৯ সিরিজ এবং ২০১৪ অনূর্ধ্ব-১৯ বিশ্বকাপে ভারত অনূর্ধ্ব-১৯ দলের সহ-অধিনায়ক নিযুক্ত হন। তিনি ২০১৪ সালের ইংল্যান্ড সফরে সীমিত ওভারের ম্যাচের জন্য ভারতীয় দলে অন্তর্ভুক্ত ছিলেন। সঞ্জু প্রথম উইকেট-কিপার ব্যাটসম্যান হিসেবে বিজয় হাজারে ট্রফিতে দ্বিশতক হাঁকান। তিনি কেরলের হয়ে গোয়ার বিপক্ষে অপরাজিত ২১২ করেন। এটি  বিজয় হাজারে ট্রফির সর্বোচ্চ ব্যক্তিগত রানের সংগ্রহ এবং লিস্ট এ ক্রিকেট-এ দ্রুততম দ্বিশতক।
  
  প্রারম্ভিক জীবন
  সঞ্জু ১১ই নভেম্বর ১৯৯৪ কেরল রাজ্যের তিরুবনন্তপুরমের জন্মগ্রহণ করেন। তার পিতা বিশ্বনাথ দিল্লি পুলিশের কনস্টেবল ও ফুটবল খেলোয়াড় ছিলেন এবং তার মাতা লিলি। তার বড় ভাই স্যালি স্যামসন। সঞ্জু দিল্লির রোজারি মাধ্যমিক বিদ্যালয়ে পড়াশোনা করেন এবং তিরুবনন্তপুরমের সেন্ট জোসেফস উচ্চ মাধ্যমিক বিদ্যালয় থেকে উচ্চ মাধ্যমিক সমাপ্ত করেন। তিনি তিরুবনন্তপুরমের মার ইভানিয়স কলেজ থেকে ইংরেজি সাহিত্যে বি.এ. ডিগ্রি অর্জন করেন।
  
  তথ্যসূত্র
  
  বহিঃসংযোগ
  
  বিষয়শ্রেণী:১৯৯৪-এ জন্ম
  বিষয়শ্রেণী:জীবিত ব্যক্তি
  বিষয়শ্রেণী:কলকাতা নাইট রাইডার্সের ক্রিকেটার
  বিষয়শ্রেণী:দিল্লি ক্যাপিটালসের ক্রিকেটার
  বিষয়শ্রেণী:রাজস্থান রয়্যালসের ক্রিকেটার
  বিষয়শ্রেণী:কেরালার ক্রিকেটার
  বিষয়শ্রেণী:ভারতের টুয়েন্টি২০ আন্তর্জাতিক ক্রিকেটার
  বিষয়শ্রেণী:ভারতীয় ক্রিকেটার
title: সঞ্জু স্যামসন